AQSh prezidenti Barak Obama davlat rahbari lavozimini egallaganidan keyin avvalgidan ko‘ra ko‘proq beadab so‘zlarni ishlata boshlaganini tan oldi. "Bunday so‘zlarni keragidan ortiq ishlataman. Men bu lavozimni egallab, avvalgidan-da ko‘proq nojoiz so‘zlarni qo‘llay boshlaganimni angladim", - dedi Amerika prezidenti Vanity Fair nashriga bergan intervyusida. "Biroq baxtimga Oq uy xodimlari rahbari (Denis Makdonou) va milliy xavfsizlik bo‘yicha yordamchim (Syuzan Rays) beadab so‘zlarni mendan-da ko‘p qo‘llashadi", - qo‘shimcha qildi u.